钦定古今图书集成/明伦汇编/官常典/第778卷 > 韦阆
## 钦定古今图书集成/明伦汇编/官常典/第778卷 > 韦阆

按《魏书》本传：“阆字友观，京兆杜陵人。世为三辅冠族。
祖楷，晋建威将军、长乐、清河二郡太守。父达，慕容垂
吏部郎、大长秋卿。阆少有器望，值慕容氏政乱，避地
于苏城。世祖征拜咸阳太守，转武都太守。属杏城镇
将郝温及盖吴反，关中扰乱，阆尽心抚纳，所部独全。
在郡十六年，卒。子范。”